cyanic-selkie/wikianc huggingface dataset:
Falklandsøyenes flagg
Fra flagget ble innført og fram til 1999 satt våpenmerket i en hvit skive. Dette var også tilfelle for de fleste andre særmerkede britiske flagg for kolonier. Tradisjonen med å sette våpenet på en hvit skive skal skyldes at den britiske marinens offisielle flaggbok, Flags of all nations, hadde for vane å vise merkene som satt i flaggene på en rund, hvit bakgrunn. Selv om dette bare var en illustrasjonsteknisk måte å vise merkene, ble det i praksis tolket som at hele skiven skulle være med i flagget. Framstillingen av flaggene ble endret med 1999-utgaven av Flags of all nations, da merkede britiske flagg nå ble framstilt med våpenet direkte mot flaggduken. For å bedre muligheten for identifikasjon ble også merkets størrelse økt.
Handelsflagg
Med The Merchant Shipping (Falkland Islands Colours) Order, som trådte i kraft 25. januar 1999, fikk Falklandsøyene eget skipsregister. Skip registrert i dette fører som handelsflagg en Red ensign med Falklandsøyenes våpen i den frie enden av flaggduken. I loven illustreres flagget med våpenet på hvit skive. Dette er endret etter samme mønster som for andre britiske kolonier i og med 1999-utgaven av den offisielle britiske flaggboken Flags of all nations.
Guvernørens flagg
Guvernøren, koloniens øverste myndighet og kronens representant, fører eget flagg etter samme modell som øvrige guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten.
Scaphorhina
Scaphorhina er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Delia Murphy
Bakgrunn
Murphy kom fra en velstående familie. Faren, John Murphy fra Hollymount, var blitt rik under gullrushet i Klondike i Canada. I Amerika giftet han seg med Ann Fanning, som var fra Roscrea i County Tipperary. De vendte tilbake til hjemlandet i 1901 og kjøpte den store Mount Jennings-eiendommen i Hollymount.
Scaphorhina
Utseende
Middelsstore (12–30 millimeter), avlange, parallellsidige, brune oldenborrer. Forkroppen (hode, pronotum og den fremste delen av dekkvingene) er svært hårete. Dekkvingene er mer eller mindre blanke med to litt opphøyde lengderibber. Antennene er 10-leddete med en tre-leddet klubbe.
Delia Murphy
Bakgrunn
Faren oppmuntret tidlig datterens interesse for irske ballader. Han tillot også «tinkers» å slå leir på eiendommen. Murphy sa selv at hun lærte seg de første balladene ved deres leirbål.
Scaphorhina
Utbredelse
Slekten er utbredt i Afrika, mest i den sørlige delen. Mot nord går den til Den demokratiske republikken Kongo.
Delia Murphy
Bakgrunn
Murphy ble utdannet ved Presentation Convent i Tuam, Dominican College i Dublin og University College Galway (UCG), og tok graden Bachelor of Commerce ved sistnevnte lærested. På UCG traff hun Thomas J. Kiernan, og de giftet seg i 1924, på hennes 22-årsdag.
Per Sveinson
Per Harald Sveinson (født 3. mars 1952 på Østre Toten) er en norsk musiker, lydtekniker, bassist, låtskriver og plateprodusent. Han har blant annet produsert de tidligste platene til Vamp og Hellbillies, i tillegg til å ha vært studiomusiker, tekniker og plateprodusent for artister som Terje Tysland, Bjølsen Valsemølle, Elisabeth Andreassen, Hanne Krogh, Øystein Sunde, Ketil Bjørnstad, Asle Beck, Ole Paus, Hellbillies, Viggo Sandvik, Vazelina Bilopphøggers og Eldar Vågan. Han var i 1979 bassist i det kortvarige bandet Medusa som rakk å gi ut albumet Medusing samme år.
Delia Murphy
Bakgrunn
De fikk fire barn, ett av dem den irske historiker og forfatter Colm Kiernan (1931–2010).
Diplomatfrue, sangerinne
Kiernan gikk så inn i det irske diplomati. Hans første utenlandspost var i London. Mens de var der sang Delia ofte ved samlinger av irske immigranter, og ble ganske berømt. I 1939 spilte hun inn The Blackbird, The Spinning Wheel og Three Lovely Lassies for His Master's Voice.
Hun sang og spilte inn over hundre irske folkeballader, de fleste i 1920-, 1930-, og 1940-årene.
Innsats for rømte soldater og forfulgte jøder
I 1941 ble Kiernan utnevnt til minister til Den hellige stol i Roma. Den irske legasjon var den eneste engelskspråklige legasjon som fortsatt var åpen og tilgjengelig i Italia etter at USA var blitt med i annen verdenskrig. (Den britiske legasjon til Pavestolen hadde flyttet inn i Vatikanstaten da Italia gikk med i krigen i 1940, amerikanerne fulgte samme vei i desember 1941).
Murphy ble snart en av dem som assisterte den tidligere pavelige diplomat msgr. Hugh O'Flaherty («the Vatican pimpernel») som skjulte allierte soldater som var rømt fra krigsfangeleirer og (fra høsten 1943) jøder som stod i fare for å bli deportert av nazistene. I den korte periode i 1943 mellom Badogliokuppet og den tyske okkupasjon, hjalp legasjonen mange rømte krigsfanger til å komme seg ut av Italia.
I 1946 mottok hun opptatt i Gravridderordenen.
Etter Roma
Kiernan ble senere irsk høykommissær og senere første ambassadør i Australia, og senere i Vest-Tyskland, Canada og USA. I 1961, mens de bodde i Ottawa, spilte Murphy inn «The Queen of Connemara» produsert av Kenny Goldstein. Murphy og Kiernan kjøpte en bondegård i Jasper i Ontario, nær Rideau Canal. Der bodde hun for det meste av sin gjenværende levetid, også etter at Kiernan ble postert til USA. Thomas Kiernan døde i desember 1967.
I 1969 var Murphys helse svært svekket. I november solgte hun gården i Canada og vendte tilbake til Irland. Hun bodde i et lite hus i Strawberry Beds, del av forstaden Chapelizod ved Dublin. Hun fikk et massivt hjerteslag og døde 11. februar 1971.
Skottlands nasjonalmuseum
Skottlands nasjonalmuseum (The National Museum of Scotland) ligger i Skottlands hovedstad Edinburgh. Museet er både et kulturhistorisk museum og et teknologi- og vitenskapsmuseum. Den kulturhistoriske delen er dedikert til Skottlands historie, folk og kultur, samt historie, kultur og mote fra andre deler av verden. Den naturvitenskapelige delen av museet har samlinger og utstillinger innen naturhistorie, vitenskap og teknologi. Museet ligger i Chambers Street i sentrale Edinburgh. Det er en del av Skottlands nasjonalmuseer (National Museums Scotland), som i tillegg til museet i Edinburgh består av National Museum of Flight, National Museum of Rulal Life og National War Museum. Det er fri adgang.
Arkitektur
Bygnings arkitektur var kontroversiell fra begynnelsen og prins Charles gikk av som museets beskytter i protest mot mangelen av rådgivning over dets formgivning og etter å ha uttalte at den opprinnelige planen var «et vanskapt karbunkel». Opprinnelig tenkt som en forlengelse av det tilstøtende viktorianske museum utviklet det seg etterhvert til å bli et eget museum i egen rett, skjønt består av de to museer forbundet sammen.
Museet består av geometriske, corbusianske former, men hadde også tallrike referanser til Skottland som skotske oldtidsbygninger som rundhus og festninger, såkalt defensiv arkitektur. Bygningen er belagt i gyllen sandstein fra Moray som en av dens arkitekter har karakterisert som «den eldste utstillingen i bygningen», noe som er en referanse til skotsk geologi. Bygningen var en kandidat til Stirling-prisen for 1999.
Samlinger
Bemerkelsesverdige gjenstander er blant annet:
Raundalen kirke
Raundalen kirke (Raundalen kyrkje) er en langkirke fra 1921 i Voss kommune i Vestland fylke.
Byggverket er i tre og har 150 plasser. Den har innslag av stavkirkestil.
Kirken er tegnet av Haldor Larsen Børve og er bygget i tre. Veggene er i bindingsverk kledd med panel og trestolper (søyler) i kirkerommet bærer midtskipsveggene. Kirken er treskipet med forhøyet midtskip. Sideskipene har form noe nær en omgang. Dette gir kirken et preg som fører tanken tilbake til stavkirkene.
Kirken er den første på stedet. Før den ble bygget sognet folk i området til Vangskirken på Vossavangen.
Altertavlen er malt av Lars Osa i 1952 og viser Jesu gravleggelse. Før denne tavlen kom på plass var det et utskåret trekors i ramme som fungerte som altertavle.
Kirkegården i Raundalen ble tatt i bruk i 1905. Klokkestøpulen som står ved kirken er trolig fra samme tiden og således eldre enn kirken.
Liverpool Scene
The Liverpool Scene med medlemmene Adrian Henri, Andy Roberts, Mike Evans, Mike Hart, Percy Jones og Brian Dodson var en svært populær jazz-rock-folk-poesigruppe som var aktive på 1960- og 1970-tallet. De gav ut fire album med Henri som det dominerende, verbale midtpunkt. Bandet turnerte i Norge ved noen anledninger tidlig på 1970-tallet, blant annet var de på jazzfestivalen i Molde i 1970 og Høvikodden 25. juli samme år.
Diskografi
The Amazing Adventures of.. og Bread On The Night ble relansert på CD i 2001. I 2009 kom den doble samle-CD-en The Amazing Adventures of ... The Liverpool Scene (Esoteric Records/Cherry Red).
Andy Roberts og Adrian Henri
I 1973 bidro gruppas gitarist Andy Roberts med sin R i etternavnet til dannelsen av The Grimms. De andre kjernemedlemmene var John Gorman, Neil Innes, Mike McGear, Roger McGough og Vivian Stanshall fra komigruppene The Scaffold og The Bonzo Dog Band. G-R-I-M-M-S ble satt sammen av forbokstavene i hver av bandmedlemmenes etternavn. Snart kom også flere artister med fra det samme musikk- og komikermiljøet, blant annet knyttet Adrian Henri seg til gruppa. The Grimms utga til sammen tre album; Grimms (1973), Rocking Duck (1973) og Sleepers (1976) som alle finnes tilgjengelige på CD.
Andy Roberts er en høyt verdsatt gitarist med egen solokarriere. Han har også deltatt på andres platinnspillinger, blant annet på Roy Harpers Bullinamingvase og Unknown Soldier. Han hjalp dessuten Eric Idle med TV-serien Rutland Weekend Television.
Hatton Garden
Hatton Garden er ei gate i bydelen Camden i London. Den går i nordlig retning fra Holborn Circus til Clerkenwell Road. Navnet kommer fra den hagen som dronning Elisabeth I i 1581 forærte sin rådgiver Christopher Hatton.
Paddy Wilson
I 1973 ble han hugget ned og fikk strupen skåret over av John White, et medlem av Ulster Freedom Fighters (UFF). Hans sekretær Irene Andrews fikk brystene skåret av i angrepet. Mordet og angrepet på hans sekretær regnes som en av de mest brutale hendelser under konflikten i Nord-Irland.
Moselle
Moselle kan vise til:
Cryptocorynetes haptodiscus
Cryptocorynetes haptodiscus er en art av krepsdyr, som er kjent fra funn i havet ved Bahamas. Arten inngår som en av tre arter i slekten Cryptocorynetes, som er en av tre slekter i familien Speleonectidae.
Arten hører under gruppen Remipedia hvor alle artene er blinde, og hele kroppen består av en enkelt, lang rekke av ledd med antropode (grenete) bein. Individene svømmer på ryggen og beveger seg sakte.
Brachynopterus
Brachynopterus er en slekt av billene i delgruppen (underfamilien) Lebiinae i familiegruppen løpebiller.
Utseende
En liten (ca. 5 millimeter), rødbrun løpebille. Hodet er rundet med nokså små fasettøyne. pronotum e rrundet, nokså lite, dekkvingene bredt rundede.
Utbredelse
Arten er bare kjent fra ett enkelt eksemplar fra Algerie.
Margareta Dahl
Margareta Dahl har fått Margareta Dahls gate i Molde oppkalt etter seg.
ATC
ATC kan sikte til:
Hans Melhus jr
Hans Melhus (født 23. mars 1904 på Inderøy, død 5. april 1993) var gårdbruker på Melhus Søndre og ordfører i Inderøy 1952–1957 for Bondepartiet. Han var også varaordfører 1958–59. Siste delen av 1959 fungerte han som ordfører mens Bjarne Lyngstad møtte på Stortinget som vararepresentant for Olav Benum.
Hans Melhus arbeidet en tid etter krigen som herredskasserer i Inderøy, og var regnskapsfører for Inderøy meieri en periode. Han satt i kommunestyret fra 1952 til 1960, det meste av tiden som ordfører eller varaordfører.
Faren Hans Melhus sr, som overlot gården til junior i 1932, var ordfører i Inderøy 1917–1919 og 1923–1925.
Ytre Berliner Ring
Ytre Berliner Ring (Berliner Außenring) er en 125 km lang tysk jernbanestrekning i Berlin og Brandenburg.
Strekningen ble bygd av DDR rundt det tidligere Vest-Berlin av økonomiske, trafikkpolitiske og strategiske grunner i løpet av årene 1951 til 1961. Den gjorde det mulig å føre togtrafikken utenom Vest-Berlin. Uten denne ringbanen ville det ha vært trafikkteknisk umulig å bygge Berlinmuren på en meningsfull måte. Et tilsvarende veiprosjekt var ekspressveien Potsdam–Schönefeld.
Steven Reid
Steven John Reid (født 10. mars 1981) er en irsk tidligere fotballspiller.
Reid begynte sin profesjonelle karriere i Millwall FC i 1997, hvor han spilte 139 ligakamper og scoret 18 mål til han gikk til Blackburn i 2003. I 2009 ble han utlånt til Queens Park Rangers og i 2010 til West Bromwich Albion, hvortil han senere skiftet permanent. Den 7. juli 2014 meldte han overgang fra West Bromwich til Burnley, hvor han skrev under på en ettårskontrakt. Etter en enkelt sesong i Burnley la Reid opp som profesjonell fotballspiller.
Maurice Zolotow
Maurice Zolotow (født 23. november 1913, død 14. mars 1991) var en amerikansk forfatter og journalist.
Barndom
Maurice Zolotow ble født 23. november 1913 i New York. Han studerte ved University of Wisconsin-Madison.
Karriere
Zolotow begynte å jobbe for Billboard, som den gang dekket hele underholdningsindustrien, og ikke bare musikk. I løpet av karrieren jobbet han også for blant annet Life, Look, Collier's Weekly og Reader's Digest.
Biografien hans om Marilyn Monroe fra 1960 var den første som ble publisert mens hun fortsatt var i live. Zolotow skrev også biografien Shooting Star om John Wayne, Billy Wilder in Hollywood om den Oscar-vinnende regissøren og manusforfatteren Billy Wilder, og Stagestruck: The Romance of Alfred Lunt and Lynn Fontanne om Broadway-skuespillerne Alfred Lunt og Lynn Fontanne. I tillegg skrev han kortere biografier om blant annet Tallulah Bankhead, Walter Matthau, Grace Kelly og Milton Berle.
Zolotow skrev også av og til om mat og alkohol, og publiserte flere artikler om sistnevnte for Playboy.
Privatliv
I 1938 giftet Zolotow seg med Charlotte Zolotow. Ekteparet fikk barna Steve Zolotow og Crescent Dragonwagon sammen, før de ble skilt i 1969.
Speleologi
Speleologi er den vitenskapelige disiplinen som dreier seg om ulike aspekter ved grotter, deriblant grottedannelse, sedimenter i grotter, kjemi vedrørende kalksteinsoppløsning, osv.
MB
MB, Mb og mb kan referere til
Grimoald den yngre
Grimoald den yngre (fransk: Grimaud) (død 714) var rikshovmester i Neustria fra 695. Han var sønn til Pipin av Herstal og Plektrude.
Hans far plasserte ham i embetet som rikshovmester i det neustriske kongedømme i 695 da han fremdeles var ung. Han giftet seg med Teodelinda, datter av Radbod, frisernes konge, og han fikk to sønner: Teodoald og Arnold. Hans sønner kjempet om å bli anerkjent som Pipin av Herstals ekte arvinger, siden Grimoald døde før sin far og hans uekte halvbror Karl Martell tilranet seg områdene og embetene til deres far.
Antwerpen (provins)
Antwerpen er den nordligste provinsen i Flandern og Belgia. Den grenser til Nederland og de belgiske provinsene Limburg, Flamsk Brabant og Øst-Flandern. Hovedstaden er Antwerpen. Befolkningen er på ca. 1,7 millioner, som gjør provinsen til Belgias største. Arealet er 2860 km² og er delt inn i tre distrikter med totalt 70 kommuner.
Administrativ inndeling
Regionen er inndelt i tre distrikter med totalt 70 kommuner.
Backåkra
Backåkra er en gård som ligger mellom Löderups strandbad og Sandhammaren i Skåne i Sverige. Den ble kjøpt av Dag Hammarskjöld som aldri utnyttet den.
Israels politiske system
Israels politiske system tar utgangspunkt i en parlamentarisk, representativ og demokratisk republikk, hvor statsministeren er regjeringssjef, og i et flerpartisystem der partiene velges av borgerne. Den utøvende makten, ved Regjeringen, den lovgivende makten, ved Knesset og den dømmende makten, ved Israels rettsvesen, er uavhengige av hverandre for å sikre gjensidig kontroll og balanse i systemet. Det politiske systemet i Staten Israel og hovedprinsippene er bestemt i 11 grunnleggende lover, i tillegg til prinsippene i selvstendighetserklæringen fra 14. mai 1948 og en rekke andre vedtatte lover. Men en grunnlov i vanlig forstand har man ikke kunnet bli enige om.
Backåkra
Gården ble testamentert med inventar til Svenska Turistföreningen, som idag driver anlegget som museum. Museet er bare åpent på sommeren.
Israels politiske system
I selvstendighetserklæringen forlangte man at lovene fra det tidligere britiske mandatsystemet fortsatt skulle være gyldige, så vidt lovene ikke stred mot bestemmelsene vedtatt for å opprette Staten Israel i 1948 eller kom i konflikt med nye lover vedtatt av den lovgivende forsamlingen.
Backåkra
Backåkra ligger ved Hagestads naturreservat. I øst går Hagestads naturreservat over i Sandhammarens naturreservat.
Israels politiske system
Lovgivende myndighet
Knesset er Israels lovgivende forsamlingen. Den består av 120 medlemmer og er et et-kammerssystem som tar sine beslutninger i plenarforsamlinger, og hvis verv utføres av 15 utvalgte.
Knessets medlemmer velges demokratisk ved valg hvert fjerde år. Hele landet består av én valgkrets. Sperregrensen til Knesset er på 2 % av de avgitte stemmene. Valgdagen er en helligdag. Statsministeren eller et flertall i Knesset kan utsette valg innenfor en valgperiode (i utide), hvilket har skjedd syv ganger siden mai 1948.
Alle israelske statsborgere (jøder, arabere, med flere) over 18 år har stemmerett. Som israelsk statsborger kan man velges til Knesset fra man er 21 år gammel (med enkelte unntakelser). Hvis man har hatt en offentlig stilling som president, dommer, høytstående offiser i hæren eller lignende kan man først velges når man har forlatt stillingen minst 100 dager før valget. Man kan heller ikke velges om man har en kriminell bakgrunn.
Utøvende myndighet
Den utøvende forsamlingen, regjeringen, er ansvarlig ovenfor Knesset og avhengig av parlamentariske tillitserklæringer. Regjeringen ledes av statsministeren, som skal være medlem av Knesset. De øvrige ministrene behøver ikke være folkevalgte, selv om de som regel er det. Regjeringen ivaretar inn- og utenlandske forhold samt sikkerhetsspørsmål.
Regjeringen skal ha et flertall på minst 61 medlemmer av Knessets 120 medlemmer for å kunne regjere. Ingen partier har noen gang hatt alene flertall i Israels historie. Alle regjeringer har vært basert på en koalisjon mellom flere partier.
Dømmende myndighet
Den dømmende myndigheten er uavhengig av både de lovgivende og utøvende myndighetene. Dette gjelder også de sekulære og religiøse domstolene for de forskjellige religionene i Israel. Systemet består av 3 nivåer av domstoler. Dommerne utnevnes av presidenten etter anbefaling fra en offentlig innstillingskomité.
I desember 1985 informerte Israel FN-sekretariatet om at det ikke lenger ville akseptere å være underlagt Den internasjonale domstolens avgjørelser.
Domstoler
De israelske sekulære domstolene består av et system på tre nivåer:
Religiøse domstoler er unikt for det israelske rettsvesenet, og avgjør saker som har med lover om personlig status, spesielt ting som har med familie å gjøre. Tradisjonen har sine røtter fra tiden da området var underlagt Det osmanske riket, og ble videreført i Palestinamandatet under Storbritannia.
Presidenten
Israels president er landets statssjef, og velges av Knesset for en mandatperiode på syv år. Tidligere var mandatperioden på fem år med muligheten til nyvalg.
Presidentens oppgave er blant annet å skrive under på alle lover, å etter parlamentsvalg utse en person til å danne regjering, utse dommere til Høyesterett etter forslag fra statsministeren, utse styrelsesordfører i riksbanken etter forslag fra statsministeren samt at presidenten har rett til å benåde fengslede. Foruten dette representerer presidenten landet utad, blant annet ved å ta imot diplomatiske besøk og skrive under avtaler med andre land.
Statsministeren
Israels statsminister er den demokratiske valgte lederen av Israels regjering. Vanligvis er denne leder for det største partiet eller den største koalisjonen i Israels parlament, Knesset.
Etter parlamentsvalg utnevner Israels president en person til å danne en regjering, og om denne kan danne en regjering som består av en majoritet i Knesset blir denne statsminister.
I 1992 ble loven endret slik at statsministeren ble valgt direkte av folket. I 1996, 1999 og 2001 ble statsministeren valgt på denne måten, men i 2001 gikk man tilbake til det tidligere systemet da det ble vanskeligere å danne en regjering.
Politiske partier
Israelsk politikk er preget av unike omstendigheter, og utfordrer ofte enkle måter å klassifisere et parti i det politiske spekteret. De ulike gruppene blir noen ganger assosiert med høyre- eller venstresiden, spesielt i internasjonal sammenheng, ettersom hvor de står i forhold til Midtøsten-konflikten.
Politiske stridsspørsmål
De største politiske stridsspørsmålene innen israelsk politikk er:
Administrative distrikter
Administrativt er landet delt inn i seks områder, mehoz: Sentraldistriktet, Haifa-distriktet, Jerusalem-distriktet, Norddistriktet, Sørdistriktet og Tel Aviv-distriktet. Administrasjonen av distriktene er fastsatt av Innenriksdepartementet. Forsvarsdepartementet er ansvarlig for administrasjonen av de okkuperte områdene.
Utenrikspolitikk
Staten Israel ble medlem av FN den 11. mai, 1949. I dag har Israel diplomatiske relasjoner med 162 stater. Antallet er forholdsvist lavt, da en stor del av Den muslimske verden ikke anerkjenner Israel som en legitim stat. Innen israelsk utenrikspolitikk er forsøkene med å få fred med arabiske land som de har kjempet mot dem siden deres etablering, og å etablere kommersielle og kulturelle bånd med nasjoner rundt om i verden, høy prioritet.
Israel er medlem av en rekke internasjonale organisasjoner, inkludert flere europeiske som observatør.
Referanser
ইসরায়েল
Sri Lanka Monitoring Mission
Sri Lanka Monitoring Mission (SLMM) var en internasjonal observatørgruppe som overvåket våpenhvileavtalen mellom regjeringen i Sri Lanka og Tamiltigrene (LTTE) mellom 2002 og 2008. Gruppen var sammensatt av sivile observatører fra de nordiske land og ledet av Norge. Totalt var 322 internasjonale observatører engasjert i gruppen, som ble oppløst 2. januar 2008 da våpenhvilen brøt sammen og gruppens mandat forsvant.
Vinje kirke (Voss)
Vinje kirke (Vinje kyrkje) er en langkirke fra 1871 i Voss kommune i Vestland fylke.
Sri Lanka Monitoring Mission
Opprettelsen
Med mandat fra våpenhvileavtalen (CFA – Cease Fire Agreement) signert av Sri Lankas regjering og Tamiltigrene, ble SLMM etablert den 22. februar 2002 for å arbeide for kommunikasjon mellom de to partene, og overvåke hvorvidt de overholdt punktene i fredsavtalen.
SLMM hadde sitt hovedkvarter i Sri Lankas hovedstad Colombo og hadde innledningsvis seks distrikskontorer i nord og øst: Mannar, Jaffna, Trincomalee, Batticaloa, Ampara og Vavuniya. Observatørstyrken hadde også et liaisonkontor ved LTTEs hovedkontor i Kilinochchi. SLMM hadde to grupper for overvåking av havområdene og kysten, men disse ble nedlagt tidlig i 2006.
Kritikk av mandatet
Sri Lanka Monitoring Mission fikk kritikk fra flere hold. Fra singalesisk side ble SLMM anklaget for å ta «med silkehansker» på brudd på våpenhvileavtalen fra LTTE. Fra menneskerettighetsorganisasjoner som Amnesty International og Human Rights Watch ble SLMM beskyldt for å ignorere begge parters brudd på menneskerettigheter. Etter Karunafraksjonens brudd med LTTE ble SLMM kritisert av LTTE for å ikke ta opp regjeringsstyrkenes angivelige støtte til Karunas styrker. SLMM ble også kritisert for å ikke ha mulighet til å sette makt bak sine avgjørelser.
SLMMs syn var at deler av kritikken kunne tilskrives partene i konflikten. SLMM var ikke en fredsbevarende styrke og hadde ikke mandat til å gripe inn i konflikter selv. SLMM hevdet at det er partene som «eier» våpenhvilen, og som må ta ansvar for sine handlinger.
Avviklingen
LTTE ble av EU den 29. mai 2006 listet som en organisasjon som var involvert i terror, reaksjonen fra LTTE var å kreve at de SLMM-observatører som kom fra EU-land måtte trekke seg ut innen utgangen av august. SLMM avviklet da bemanningen i Mannar og Ampara. Fra 1. september 2006 ble den norske generalmajor Lars Johan Sølvberg ny sjef for SLMMs om lag 20 monitorer fra Island og Norge. På grunn av vanskelige sikkerhetsforhold trakk SLMM seg tilbake til hovedstaden Colombo tidlig i 2007, men grupperte medio 2007 ut igjen til de opprinnelige områdene. Denne gang organisert rundt to regioner, Nord og Øst. Våpenhvileavtalen ble formelt sagt opp av regjeringen i Sri Lanka den 2. januar 2008 og med de 14 dagers varsel som avtalen fastsatte, opphørte SLMM å eksistere mvf 16. januar 2008 og hovedstyrken forlot Sri Lanka. Et mindre antall logistikkpersonell ble værende igjen for å foreta den administrative avvikling av misjonen.
Juan José Aramburu
Juan José Aramburu (født 13. oktober 1981) er en spansk skytter som konkurrerer i skeet. Han representerte landet sitt under Sommer-OL 2012 i London, der hans beste resultat var nummer 23 i skeet.
07-Ghost
07-Ghost er en mangaserie illustrert og skrevet av Yuiki Amemiya og Yukino Ichihara. Serien blir utgitt av det japanske magasinet Monthly Comic Zero Sum og publisert av Ichijinsha. Handlingen i serien foregår i en fantasiverden med forskjellige lover, kongeriker og magi. 6. april 2009 ble serien gjort om til en animeserie på 25 episoder som varte til 22. september 2009.
Handling
Handlingen foregår i en gotisk fantasiverden og følger Teito Klein, en foreldreløs slave som er en av de beste elevene på militærakademiet. På grunn av en uventet hendelse blir han tvunget til å flykte fra akademiet, og blir forfulgt av styrkene til Barsburgimperiet som ønsker å fange ham. Teito finner ly i en kirke i det syvende distriktet i imperiet som også er et hellig sted. Her oppdager han mysterier og hemmeligheter som angår han selv, kirken, og til og med Barsburgimperiet. Teito blir kastet inn i jakten etter hevn mot Barsburgimperiet og samtidig bringer statusen hans som bæreren av Mikaels øye, en mektig talisman med store krefter, han inn i den langvarige konflikten mellom dødsguden "Verloren" og hans fiender, «07-Ghost».
Zaiphon
Zaiphon er definisjonen for magien som blir brukt i 07-Ghost. Zaiphon er evnen til å omdanne livsenergi til styrke og kraft. Ved å konvertere sterke følelser til energi vil kraften som kommer fra Zaiphon samle seg i form av ord. De som har muligheten til å bruke Zaiphon er sjeldne og antas å være velsignet av Gud. Zaiphon er delt inn i 3 kategorier:
07-Ghost og Verloren
Ifølge en århundre gammel myten fra handlingen, tok dødsguden Verloren livet av datteren til Himmelens Herre og ble tvunget til å flykte til jorden. Som hevn for det som hadde skjedd, invaderte han hjertene til menneskene og gjorde dem fortvilte. Himmelens Herre fikk klager over menneskenes lidelse og sendte ut syv lys fra himmelen for å straffe Verloren. De ble kalt "Seven Ghost" og klarte å forsegle Verloren på jorden.
Navnene på de syv Ghostene har en betydning:
Hovedpersoner
Teito Klein er hovedpersonen i "07-Ghost". Han blir først introdusert som en tidligere kamp slave fanget av Barsburgimperiet og anses for å være militæreakademiets stjerne elev. Senere blir det avslørt at Teito er sønn av den tidligere kongen av Raggs, Weldeschtein Krom Raggs, som ble drept da Teito var 4 år gammel, noe som gjør ham til prins av sitt hjemland, Raggs Kongeriket, men også det eneste overlevende medlemmet av kongefamilien. Teito er bæreren av Mikhael's øye, en kraftig stein som holder spesielle krefter. Siden barndommen hans har Mikhael's øye beskyttet Teito mot Verloren fordi Teito's kropp fungerer som Pandora's eske. Målet til Teito er å skaffe seg en billett til landet for sjeler slik at han kan tilintetgjøre Verlorens kropp.
Teito er sterkt, negativt påvirket av mange triste hendelser i sitt liv. Han brøt ofte sammen i tårer fordi han innså at han ikke hadde en tilhørighet noen sted, men gradvis blir flinkere til å holde sine følelser i sjakk. I starten var Teito kald mot andre og hadde vanskeligheter med å få venner, men etter å ha møtt Mikage finner han ut hvordan det føles å ha en viktig person nær seg. Han er en grei, livlig, og til tider litt aggressiv. I animeserien er han stemt av Saiga Mitsuki.
Mikage Seresutain er en karakter i "07-Ghost ". Han var student ved militærakademiet og ønsket å bli en soldat for å beskytte sin familie. Han var Teito sin beste og eneste venn. Mikage klarte å bestå eksamen, men klarte ikke å oppnå sine drømmer om å bli en soldat, fordi han velger å hjelpe Teito i hans flukt fra militærakademiet, noe som senere forårsaker hans død. Etter hans død blir han reinkarnert til en Fyulong drage som heter Burupya. Mikage er livlig, grei, omtenksom og ser på Teito som en del av sin familie. I animeserien er han stemt av Daisuke Namikawa.
Castor er en karakter i "07-Ghost". Han er en biskop av Barsburg kirken som ligger i District 7, og hans jobb er å beskytte innbyggerne ved å fjerne "Kor". Castor er den nest eldste av de tre biskopene, og like å bygge dukker som han kan gi liv til og kontrollerer ved hjelp av Zaiphon. Han har en manipulasjon Zaiphon, noe som anses å være svært sjeldne. Et kapittel i mangaen avslører at han var født i Hausen som Xing-lu, og etter at han døde ble han til en av "Seven Ghost" - Feist, den som er i stand til å binde sjeler sammen. Han er grei, smilende og høflig. I animeserien er han stemt av Chiba Susumu.
Labrador er en karakter i "07-Ghost". Han er en biskop av Barsburg kirken som ligger i District 7, og hans jobb er å beskytte innbyggerne ved å fjerne "Kor". Labrador er den eldste av de tre biskopene, og tilbringer mesteparten av sin tid i hagene til kirken hvor han tar seg av og snakker med plantene der. Labrador er også i stand til å manipulere plantene ved å bruke sin helbredende Zaiphon. Et kapittel i manga avslører at han var født i Krat som Ilyusha, og etter at han døde ble han til en av "Seven Ghost" - Profe, den som er i stand til å se en hver fremtid. Han er grei, rolig, tålmodig og varsom. I animeserien er han stemt av Miyata Kouki.
Hakuren Oak er en karakter i "07-Ghost". Han blir først introdusert som Teito sin romkamerat i kirken og hans selvutnevnte rival for biskop eksamen. Etter en tøff start, blir Hakuren senere en nær venn av Teito. Hakuren er medlem av den meget velstående Oak familien fra District 2, men han valgte å bli biskop i stedet for å følge familien sin tradisjon som innebærer å delta i militæret eller politikken. Etter å ha bestått biskop eksamen jobbet han under biskop Castor som hans lærlig, men får senere et tilbud om å bli veilederen til prinsessen av Barsburgimperiet. Etter å tenkt seg nøye om, bestemmer han seg for å gå til den kongelige familien for å endre den innenfra. Hakuren er grei, har gode manerer og er omtenksom. I animeserien er han stemt av Fukuyama Jun.
Ayanami er en av hovedpersonene i "07-Ghost". Han er en militær strategist for Barsburgimperiet, men også reinkarnasjonen av Verloren. Han er kjent og respektert i hele Barsburgimperiet for hans prestasjoner, tross sin unge alder. Han er direkte eller indirekte ansvarlig for mange av hendelsene som Teito har lidd av i hans liv, inkludert døden til Mikage og hans far Weldeschtein Krom Raggs. Han søker etter Mikhael's øye og har et hat rettet mot "Seven Ghost", spesielt Zehel som har ljåen som egentlig tilhører ham. Ayanami er nådeløs, men tar godt vare på sine underordnede. I animeserien er han stemt av Hayami Shou.
Manga
07 Ghost er illistrert og skrevet av Yuki Amemiya og Yukino Ichihara. Serien ble utgitt av magasinet Monthly Comic Zero Sum og publisert av Ichijinsha. Den ble utgitt for første gang 25. november 2005. Serien har også blitt oversatt til tysk.
Anime
Det har blitt laget en animeserie på 25 episoder av mangaen. Animeserien ble regissert av Norihiro Takamoto og varte fra 6. april 2009 til 22. september 2009. Serien har med tre sanger. Åpningssangen er Aka no Kakera som er sunget av Yuki Suzuki. Avslutningssangen er Hitomi no Kotae som er sunget av Noria. Den tredje sangen Raggs no Chinkonka av Noria var med i episode 20 og 25.
La Flèche Wallonne 2020
La Flèche Wallonne 2020 var den 84. utgaven av det belgiske klassiske sykkelrittet La Flèche Wallonne. Rittet skulle vært arrangert 22. april 2020, men ble utsatt til 30. september.
Marc Hirschi vant.
Schloss Blutenburg
Jagdschloss Blutenburg ligger i den vestlige del av München, i bydelen Obermenzing. Idag huser slottet det internasjonale ungdomsbiblioteket og Erich Kästner-biblioteket. Det internasjonale ungdomsbiblioteket består bl.a. av Michael Ende-museet.
Slottet ble bygget mellom 1431 og 1440 av hertug Albrecht III av Bayern som landeiendom. Hans sønn hertug Sigismund abdiserte senere og trakk seg tilbake til slottet, hvor han viet seg til oppførelse av kirker og borger. Han utvidet også Schloss Blutenburg.
Verdenscupen i hurtigløp på skøyter 2020/21 – Verdenscup 1 – 1000 meter kvinner
Verdenscupåpning av sesongen 2020/21 i hurtigløp på skøyter for kvinner på 1,000 meter i Thialf i Heerenveen, Nederland søndag den 24. januar 2021.
Zabriskie Point
Denne kultfilmen har Mark Frechette og Daria Halprin i hovedrollene, men ingen av disse hadde tidligere skuespillererfaring før filmen. Filmmanuset er skrevet av Antonioni, den italienske filmregissøren Franco Rossetti, den amerikanske filmdramatikeren Sam Shepard, den italienske forfatteren Tonino Guerra og Clare Peploe, som er kona til regissøren Bernardo Bertolucci. Filmen var den andre av tre engelskspråklige filmer som Antonioni hadde fått oppdrag i å lage av produsenten Carlo Ponti og som ble distribuert av MGM. De andre filmene var Blowup (1966) og The Passenger (1975).
Renate Møgster Klepsvik
Renate Møgster Klepsvik (født 16. mars 1974 ) er en norsk lokalpolitiker fra Fremskrittspartiet. Hun overtok som ordfører i Austevoll kommune i Hordaland etter Helge Andre Njåstad i 2013 og satt som ordfører til 2015.
Schloss Blutenburg
Ifølge tradisjonen skal slottet ha blitt ødelagt av svenskene under tredveårskrigen, men denne ødeleggelsen fant ifølge nyere historieforskning trolig ikke sted.
Verdenscupen i hurtigløp på skøyter 2020/21 – Verdenscup 1 – 1000 meter kvinner
Distansen ble vunnet av amerikanske Brittany Bowe på 1.13,60(7) foran de to nederlandske løperne Jorien ter Mors på andreplass og Femke Kok på tredjeplass. Gruppe B ble vunnet av kasakhstanske Jekaterina Ajdova på 1.15,75(0) foran hviterussiske Hanna Nifantava på andreplass og canadiske Béatrice Lamarche på tredjeplass.
Schloss Blutenburg
Da kurfyrstinne Henriette Adelaide fikk slottet og hoffmarken Menzing i gave i 1663 var interessen for dette jaktområdet ikke lenger til stede, og det bayerske hoffet brukte Schloss Nymphenburg som sommerresidens.
Zabriskie Point
Zabriskie Point kostet rundt $7 millioner dollar å lage, men tjente kun $900,000 ved frigivelsen til kinosalene i USA. Kritikere var uenige om filmen samtidig som publikum og spesielt de som hørte naturlig inn under den kulturelle revoulsjonen stort sett ignorerte den.
Flatflesa fyr
Flatflesa fyrstasjon er en fyrstasjon som ble opprettet i 1902 i Lyngværfjorden, nordøst i Harøyfjorden i Aukra kommune i Romsdal. Ona fyr ligger litt lenger vest.
Schloss Blutenburg
Notaren friherre Anton von Berchem, kurfyrstinnens testamentsfullbyrder, overtok slottet i 1676 til en pris som lå langt under verdien, og lot anlegget sanere og ombygge. Da Berchem døde i 1702 måtte arvingene gi hoffmarken tilbake til kurfyrste Maximilian II Emanuel.
Mellom 1866 og 1957 var komplekset forpaktet av Institut der Englischen Fräulein, og fra 1957 til 1976 var det aldershjem for søstrene av den tredje orden. Slottet var på dette tidspunktet meget forfallent. Et borgerinitiativ sørget for at slottet ble renovert fra 1980.
Flatflesa fyr
Frem til 2019 lå fyret i Sandøy kommune. 1. januar 2020 ble det overført til Aukra kommune sammen med øyene Orta og Lyngværet som Orten grunnkrets.
Tekniske fyrdata
På Norsk fyrliste er Flatflesa fyr registrert som fyr nummer 352500.
Fyret er et hvitt jerntårn med to svarte belter. Lyshøyden er 17,3 meter over høyvann. Lysstyrken er på 30 800 Candela, og lysvidden er på 10,9 nautiske mil. Lyskarakteren er Oc (3) WRG 10s, som betyr at det blir gitt en gruppe på tre formørkelser med rødt grønt og hvitt lys hvert 10. sekund. Fyrlyset har 13 sektorer.
Peter Fitzgerald
Peter Gosselin Fitzgerald, født 20. oktober 1960 i Elgin, Illinois, er en amerikansk republikansk politiker. Fitzgerald representerte delstaten Illinois i USAs senat 1999 til 2005.
Sveriges kommunistiska parti
Se også:
Peter Fitzgerald
Fitzgerald avla 1982 sinn grunneksamen ved Dartmouth College, og var så Rotarystipendiat ved Aristotelesuniversitetet i Thessaloniki. Han avla juseksamen i 1986 ved University of Michigan, og arbeidet deretter som forretningsadvokat. Fitzgerald satt ved delstatens senat 1992 til 1998.
Fitzgerald slo den sittende senatoren, Carol Moseley Braun, i senatsvalget 1998, med 50,35% av stemmene, mot Moseley Brauns 47,44%. Han stilte til gjenvalg etter en mandatperiode i Senatet, og ble i 2005 etterfulgt av Barack Obama.
United Negro College Fund
United Negro College Fund (UNCF, «negrenes forente collegefond») er en amerikansk filantropisk institusjon. Den finansierer høyere utdannelse for minoritetsgrupper i USA, spesielt afrikansk-amerikanere.
Organisasjonen ble grunnlagt 25. april 1944. I 2005 delte organisasjonen ut rundt 113 millioner USD til rundt 85 000 studenter. Av disse var ca. 60 % de første i sin familie til å ta høyere utdannelse og 62 % kom fra familier med lavere gjennomsnittsinntekt enn 25 000 USD.
Hegge stavkirke
Hegge stavkirke er en stavkirke fra 1216 eller noe senere, i bygda Hegge i Øystre Slidre kommune i Innlandet. Kirken er første gang nevnt i skriftlige kilder i 1327, mens årringdatering av tømmeret som er brukt i kirken indikerer at kirken er fra 1216.
Inngangsportalen til kirkerommet fra våpenhuset består av et to etasjers høyt utskåret relieff i tre med ornamenter.
Inne i kirken er det på en av søylene skrevet en innskrift i runer.
Verdenscupen i skihopping 2022/23
Verdenscupen i skihopping 2022/23 ble organisert av Det internasjonale ski- og snøbrettforbundet (FIS) og var den 44. sesongen av verdenscupen i skihopping. Sesongen startet i Wisła i Polen 5. november 2022, og ble avsluttet i Planica 2. april 2023.
Kalender
Fotnoter
Verdenscupstilling
''Oppdatert per 2. april 2023''
Oversikten viser de 10 beste utøverne, i tillegg til de øvrige norske plasseringene.
''Oppdatert per 24. mars 2023''
Liste over berømte hunder
Denne artikkelen er en liste. Referanser skal da finnes i de lenkede artiklene.
Klepteromimus
Klepteromimus er en slekt av billene i delgruppen (underfamilien) Lebiinae i familiegruppen løpebiller.
Utbredelse
Arten er utbredt i Sør-Afrika.
Odd Arne Engh
Odd Arne Engh (født 14. april 1951 i Fåberg) er en norsk tidligere kombinertløper. Han representerte Søre Ål Idrettslag.
Engh vant kombinert i NM på ski i 1973, og deltok under vinter-OL for Norge i 1980 i Lake Placid med 29.-plass på Kombinert.
Deltavinge
Deltavinge er en vingetype som er formet som en triangel. Navnet kommer fra den greske store bokstaven delta, som er formet som en triangel (Δ).
Beskrivelse
Etter den andre verdenskrig ble den haleløse deltakonstruksjonen svært populær blant utviklere av høyhastighetsfly og ble brukt nesten uten unntak av Convair i USA og av Dassault i Frankrike. Flere britiske design brukte også deltavinger, der den mest kjente trolig er bombeflyet Avro Vulcan. Denne tidlige bruken av haleløse deltavinge-fly ble forbedret ved utviklingen av kombinasjonen hale og deltavinger, som ble utviklet ved TsAGI (Det sentrale Aero- og hydrodynamiske instituttet i Moskva). Denne nyutviklingen gjorde det mulig å utvikle fly som kunne manøvrere med høy angrepsvinkel og oppnå svært høye hastigheter. Det ble brukt av de sovjetiske jagerflyene MiG-21 og Su-9/Su-11/Su-15, som det ble bygget flere titusener av.
En annen fordel ved deltavinger er at når angrepsvinkelen øker så oppstår det en virvel i forkanten av vingene som holder seg over vingene og gjør at angrepsvinkelen kan bli veldig høy før flyet steiler. En normal vinge som er bygget for høye hastigheter er vanligvis farlig ved lave hastigheter, mens den ovenfornevnte virvelen på en deltavinge vil sørge for ekstra løft.
Ulempene, spesielt tydelig i de eldre haleløse delta-designene, er fullstendig tap av løft forårsaket av at man svinger krapt oppover enten med å bevege bakkanten av vingene eller høyderoret. I tillegg skaper konstruksjonen en økning i luftmostanden relatert til vingetippvirvler, og da spesielt merkbart ved krappe manøvrer, noe som gjør at fly med deltavinger mister mye energi (hastighet eller høyde) ved krappe manøvrer.
Andre fordeler er at deltavinger er enkle å produsere, sterke, og har et relativt stort volum for intern lagring av drivstoff og annet utstyr. Fordi deltavingekonstruksjoner er så enkle kan de bli konstruert svært robuste, selv om de er tynne, og konstruksjonskostnadene er også forholdsvis lave – noe som har vært en betydelig faktor i suksessen til flytyper som MiG-21 og Mirage-serien.
<!-- Alexander Lippisch, Frenchman Payen, and the DFS (German Institute of Flight) studied a number of ramjet powered (sometimes coal-fueled) delta-wing interceptor aircraft during the war, one progressing as far as a glider prototype. After the war, Lippisch was taken to the US, where he worked at Convair. The Convair engineers became very interested in his interceptor designs, and started work on a larger version known as the F-92. This project was eventually cancelled as impractical, but a prototype flying testbed was almost complete by that point, and was later flown as the XF-92. The design generated intense interest around the world. Soon many aircraft designs, particularly interceptors, were designed around a delta wing. Examples include:
Pure deltas fell out of favour somewhat due to their undesirable characteristics, notably flow separation at high angles of attack (swept wings have similar problems), and high drag at low altitudes. This limited them primarily to high-speed, high-altitude interceptor roles. Some modern aircraft, like the F-16, use a cropped delta along with horizontal tail surfaces. A modification, the compound delta such as seen on the Saab Draken fighter or the prototype F-16XL "Cranked Arrow", or the graceful ogee delta used on the Anglo-French Concorde Mach 2 airliner, connected another much more highly swept piece of the delta wing to the forward root section of the main one, to create the high-lift vortex in a more controlled fashion, reduce the drag and thereby allow for landing the delta at acceptably slow speed.
As the performance of jet engines grew, fighters with other planforms could perform as well as deltas, and do so while maneuvering much harder and at a wider range of altitudes. Today a remnant of the compound delta can be found on most fighter aircraft, in the form of leading edge extensions. These are effectively very small delta wings placed so they remain parallel to the airflow in cruising flight, but start to generate a vortex at high angles of attack. The vortex is then captured on the top of the wing to provide additional lift, thereby combining the delta's high-alpha performance with a conventional highly efficient wing planform. Many modern fighter aircraft, such as the Saab Gripen and the Eurofighter Typhoon use a combination of canards and a delta wing. -->
Phil Marsh
Phil Marsh (født 15. november 1986 i St Helens i Merseyside) er en engelsk fotballspiller. Han spiller for klubben Hyde United. Marsh er spiss.
Marsh spilte tidligere for Manchester United FCs akademi- og reservelag. I løpet av 2005/06-sesongen ble Marsh fast for reservelaget, der han ble brukt som høyreback. Marsh spilte i Man Utds 2-1-seier borte mot Crewe Alexandra i Ligacupen. Han startet på topp sammen med Alan Smith og hadde drakt nummer 41. Han ble byttet ut til fordel for Michael Barnes ved pause.
Den 8. juni 2007 ble Marsh løst fra kontrakten sin med Manchester United. Han var deretter innom Blackpool og Northwich Victoria, før han gikk til Hyde.
Karriere som spiller (alle turneringer)
Per 10. juli 2007
Antonis Andreou
Antonios Andreou (gresk: Αντώνιος Ανδρέου; født 24. november 1974), også kjent som Antonakis Andreou (gresk: Αντωνάκης Ανδρέου) er en kypriotisk skytter som konkurrerer i skeet. Han representerte landet sitt under Sommer-OL 2012 i London, der hans beste resultat var nummer 22 i skeet. Også hans datter Panagiota Andreou deltok i lekene.
Bowls under samveldelekene 2002
Bowls under de britiske samveldeleker 2002. Bowls var en av flere sporter under de syttende samveldelekene som ble arrangert i Manchester i England i perioden 25. juli til 4. august 2002. Det var sekstende gangen som bowls var med på programmet i Samveldelekene. I lekene i 2002 ble det konkurrert i seks øvelser i bowls, single, par og firer for menn og detsamme for kvinner. Alle tapende semifinalistene fikk bronsemedaljer.
Eilev Jonsson Steintjønndalen
Eilev Jonsson Steintjønndalen (født 1821, død 1876) var en norsk felemaker fra Bø i Telemark, og var av den store slekten av felemakere, Helland.
Eilev var bror til Erik Jonsson Helland og lærte kunsten bygge feler hjemme hos sin far og sin eldre bror. Omkring 1850 giftet han seg og flyttet til plassen Steintjønndalen under gården Nordigard Folkestad, et par kilometer unna – der hvor Bø Sommarland befinner seg i dag.
Han tok familienavn etter plassen, slik det var vanlig å gjøre, og startet sitt eget verksted for bygging av feler. Dette drev han helt fram til sin død i 1876. Mange er av den oppfatning at hans feler var finere laget og bedre feler enn broren, Erik Jonsson Hellands. Men hans feler var aldri så etterspurte. Kan hende årsaken til dette var at navnet Steintjønndalen ikke var blitt like kjent som Helland-navnet.
Duggpunkt
Duggpunktet eller doggpunktet til en luftpakke er temperaturen luften må avkjøles til, ved konstant lufttrykk, for at vanndamp skal kondensere til vann, ofte kalt dugg. Når duggpunkttemperaturen kommer under 0 °C kalles det rimpunktet siden vanndamp ikke lenger vil danne dugg, men rim eller rimfrost ved deposisjon.
Luften kan inneholde mer vanndamp når temperaturen øker. Vanndampens likevektspartialtrykk øker med økende temperatur og dermed kan mer vann fordampe. Luften har ingenting å si for fordampingsprosessen, og selv om vanndampen var den eneste gassen til stede ville den ha kondensert.